PRITARTA

Rokiškio rajono savivaldybės tarybos

2024 m. gegužės 30 d. sprendimu Nr. TS-200

**VALSTYBINĖS ŽEMĖS NUOMOS**

**SUTARTIS**

2024 m. d. Nr.

Rokiškis

Mes, Lietuvos Respublika, kodas 111105555, atstovaujama Rokiškio rajono savivaldybės, kodas 111101681,buveinėsadresas Rokiškio r. sav., Rokiškio m., Sąjūdžio a. 1, kuriai atstovauja administracijos direktorius Valerijus Rancevas, veikiantis pagal 2024 m. vasario 15 d. Rokiškio rajono savivaldybės mero potvarkį „Dėl įgaliojimų Rokiškio rajono savivaldybės administracijos direktoriui suteikimo“ Nr. MV-81, toliau vadinama Nuomotoju ir(*duomenys neskelbiami*), deklaruota gyv. vieta (*duomenys neskelbiami*), toliau vadinamas **Nuomininku,** sudarėme šią sutartį:

1. Nuomotojas išnuomoja, o nuomininkas išsinuomoja **0,1142 ha** žemės sklypą (kadastro Nr. (*duomenys neskelbiami)* Čedasų k. v., unikalus Nr. 4400-6267-8895), esantį **Rokiškio rajono savivaldybėje, Čedasuose.**

2. Žemės sklypas išnuomojamas **25** **(dvidešimt penkiems)** metams, skaičiuojant nuo šios sutarties sudarymo dienos, bet ne ilgiau kaip iki sprendimo paimti žemės sklypą visuomenės poreikiams priėmimo dienos, jeigu pagal teritorijų planavimo dokumentus numatyta naudoti žemės sklypą visuomenės poreikiams, arba iki sprendimo atkurti nuosavybės teise priėmimo dienos, jeigu į šį žemės sklypą numatyta atkurti nuosavybės teise pagal Lietuvos Respublikos piliečių nuosavybės teisių į išlikusi nekilnojamąjį turtą atkūrimo įstatymą, išskyrus šiame įstatyme numatytus atvejus, kai atkūrus nuosavybės teises į išnuomotą žemės sklypą žemės nuomos sutartis prieš terminą nenutraukiama, arba iki žemės sklypo panaudojimo ne žemės ūkio paskirčiai (veiklai) dienos, jeigu žemės sklypas yra miesto teritorijoje ir pagal teritorijų planavimo dokumentus numatyta šį žemės sklypą panaudoti ne žemės ūkio paskirčiai (veiklai).

3. Išnuomojamo žemės sklypo pagrindinė naudojimo paskirtis, naudojimo būdas – **žemės ūkio (kiti žemės ūkio paskirties žemės sklypai**).

Galimybė keisti žemės sklypo pagrindinę žemės naudojimo paskirtį, naudojimo būdą, numatytus pagal savivaldybės ar jos dalies bendrąjį planą, detalųjį planą ar specialiojo teritorijų planavimo dokumentą – Lietuvos Respublikos Vyriausybės nustatyta tvarka.

4. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų statinių ir įrenginių statybos, kelių tiesimo, vandens telkinių įrengimo ir kitos sąlygos, taip pat statinių ir įrenginių tolesnė naudojimo paskirtis pasibaigus žemės nuomos terminui – pagal Lietuvos Respublikos civilinio kodekso ir kitų teisės aktų nuostatas.

Išnuomojamame žemės sklype statinių statyba negalima.

5. Išnuomojamoje žemėje esančių požeminio bei paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos – Lietuvos Respublikos įstatymų bei Lietuvos Respublikos Vyriausybės nustatyta tvarka.

6. Specialiosios žemės ir miško naudojimo sąlygos – žemės sklypui taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyje ,,Duomenys apie įregistruotas teritorijas, kuriose taikomos specialiosios žemės naudojimo sąlygos“.

7. Kiti žemės naudojimo apribojimai – Lietuvos Respublikos civilinio kodekso ir Lietuvos Respublikos teisės aktų nustatyta tvarka.

8. Žemės servitutai: kelio servitutas- teisė važiuoti transporto priemonėmis (tarnaujantis).

9. Žemės sklypo vertė – 282 Eur (du šimtai aštuoniasdešimt du eurai), apskaičiuota pagal 2024-01-01 taikytus žemės verčių žemėlapius, patvirtintus Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-667-(1.3 E.) „Dėl masinio žemės vertinimo dokumentų patvirtinimo“.

Nuomotojas turi teisę kas 3 metus Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“nustatyta tvarka perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis.

10. Žemės nuomos mokestis apskaičiuojamas pagal Rokiškio rajono savivaldybės tarybos patvirtintą tarifą nuo žemės sklypo vertės.

11. Žemės nuomos mokesčio mokėjimo terminai – iki kalendorinių metų lapkričio 15 d.

12. Kiti nuomotojo ir nuomininko įsipareigojimai, susiję su nuomojamo žemės sklypo naudojimu ir grąžinimu pasibaigus šiai sutarčiai – Lietuvos Respublikos civilinio kodekso nustatyta tvarka.

13. Atsakomybė už šios sutarties pažeidimus – sutarties šalys už sutarties pažeidimus atsako Lietuvos Respublikos įstatymų nustatyta tvarka.

14. Nuomininkas įsipareigoja laikytis šios sutarties ir įstatymų. Už jų nevykdymą jis atsako pagal įstatymus.

15. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, šios sutarties šalys privalo vadovautis priimtais pakeitimais. Savivaldybės tarybai pakeitus žemės nuomos mokesčio tarifą, sumažinus šioje sutartyje nustatytą nuomos mokestį arba nuo jo atleidus, taip pat pakeitus žemės nuomos mokėjimo terminus, šios sutarties šalys privalo vadovautis savivaldybės tarybos sprendimais. Nuomotojas savivaldybės tarybos sprendimo pakeisti žemės nuomos mokesčio tarifą ar sumažinti šioje sutartyje nustatytą žemės nuomos mokestį pagrindu perskaičiuoja žemės nuomos mokesčio dydį.

16. Ši sutartis prieš terminą nutraukiama, jeigu žemės nuomininkas naudoja žemę ne pagal sutartyje numatytą žemės sklypo pagrindinę žemės naudojimo paskirtį, naudojimo būdą arba keičiami pagrindinė žemės naudojimo paskirtis, naudojimo būdas, išskyrus atvejus, kai sutartyje yra numatyta galimybė keisti žemės sklypo naudojimo būdą, taip pat kitais Lietuvos Respublikos civilinio kodekso ir įstatymų nustatytais atvejais.

17. Pagal šią sutartį pakeitus žemės sklypo pagrindinę žemės naudojimo paskirtį, naudojimo būdą, nuomotojas turi patikslinti išnuomoto žemės sklypo kadastro duomenis Nekilnojamojo turto kadastre. Kadastro duomenys keičiami šalies, inicijavusios pagrindinės žemės naudojimo paskirties, naudojimo būdo keitimą, lėšomis.

Sutarties šalys įsipareigoja pagal pakeistus išnuomoto žemės sklypo kadastro duomenis pakeisti šią sutartį.

18. Prie šios sutarties pridedamas išnuomojamo žemės sklypo planas M 1:500, kaip neatskiriama sudedamoji šios sutarties dalis.

19. Šią sutartį nuomininkas savo lėšomis per 3 mėnesius nuo jos sudarymo dienos įregistruoja Nekilnojamojo turto registre. Nuomininkui neįvykdžius šios sąlygos, nuomotojas reikalaus pašalinti sutarties sąlygų pažeidimus arba nutraukti šią sutartį prieš terminą.

20. Ši sutartis sudaryta 2 (dviem) egzemplioriais, kurių vienas įteikiamas nuomotojui, kitas egzempliorius įteikiamas nuomininkui (*duomenys neskelbiami)*.

Nuomotojas: Nuomininkas:

Rokiškio rajono savivaldybė (*duomenys neskelbiami)*

Kodas 111101681,

Sąjūdžio a. 1, Rokiškis

A. s. Nr. LT95 7300 0100 0257 7091

„Swedbank“, AB bankas, kodas 73000

Tel. +370 458 71 429

El. p. savivaldybe@rokiskis.lt

Administracijos direktorius

Valerijus Rancevas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

A.V.